eelnõu

**NARVA LINNAVALITSUS**

# K O R R A L D U S

**Narva ………….. 2018 nr ........**

**Narva linna kandideerimine Euroopa kultuuripealinnaks aastaks 2024**

1. **Asjaolud ja menetluse käik**

Euroopa kultuuripealinnade liikumine on Euroopa suurim kultuuriprojekt, mille traditsioon ulatub juba 30. aasta taha. Kui algselt oli kultuuripealinnade liikumise fookuses peamiselt Euroopa kultuuriline rikkus ja mitmekesisus, siis tänased ambitsioonid on palju laiemad: mitmekesistada linna majandusprofiili, tegeleda linna maine, identiteedi ja jätkusuutlikkuse küsimustega, suurendada linna atraktiivsust nii kohalike elanike kui turistide jaoks, suurendada sotsiaalset kaasatust ja koostööd, arendada linnaruumi.

Euroopa parlamendi otsusega on kultuuripealinna liikumise eesmärkideks:

- võimendada linnade pakutava kultuuri ulatuslikkust, euroopalikkust ja mitmekesisust (sh läbi riikidevahelise koostöö);

- suurendada ligipääsu kultuurile ja kultuuris osalemist;

- tõsta kultuurisektori võimekust ja tugevdada selle seoseid teiste sektoritega;

- suurendada kultuuri abil linnade rahvusvahelistumist.

Narva Linnavolikogu 21.12.2017. a määrusega nr 19 kinnitatud Narva linna 2018. eelarves on ette nähtud 75 000 eurot kandideerimiseks vajalike eeltegevuste korraldamiseks (eeltaotluse koostamine ja pakkumuse, ehk *Bid book*i väljatöötamine).

**2. Õiguslikud alused**

Vastavalt kohaliku omavalitsuse korralduse seaduse § 30 lõike 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse.

**3. Otsus**

Kandideerida Euroopa kultuuripealinnaks aastaks 2024.

**4. Rakendussätted**

1. Korraldus jõustub seadusega sätestatud korras.
2. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

Tarmo Tammiste

Linnapea Ants Liimets

Linnasekretär